Pinetown-trokongeluk: Bestuurder vandag in hofDie vragmotorbestuurder wat Vrydag in hegenis geneem is nadat hy in vier volgelaaide minibustaxi’s en ŉ voertuig in Pinetown, KwaZulu-Natal in geploeg het, verskyn Maandag in die Pinetown-landdroshof. Die bestuurder, wat as ŉ 23-jarige Swazi identifiseer is, word aangekla van strafbare manslag en roekelose en nalatige bestuur nadat hy Donderdagaand die dood van 22 mense veroorsaak het. Willies Mchunu, die LUR van vervoer in die provinsie, het gesê vragmotorbestuurders onderweg na Durban probeer glo gereeld om tolpaaie te vermy om geld vir hulself te spaar. “Hulle probeer die tolgeld vir hulself hou vir persoonlike redes, en ons vermoed dit is wat in dié geval gebeur het,” het Mchunu gesê. Lees ook: Skokvideo: Pinetown gru-trokongeluk afgeneem Pinetown gru-ongeluk: Amptelike dodetal bekend Pinetown gru-ongeluk: Trokbestuurder in hegtenis geneem 27 sterf in gru-ongeluk